open-index/open-wikipedia-markdown huggingface dataset:
காலைட் அணை

**காலைட் அணை** (*Callide Dam*) 1965 ஆம் ஆண்டு கட்டப்பட்டது. ஆஸ்திரேலியாவின் குயின்ஸ்லாந்து மாநிலத்தில் உள்ள பிலோலாவில் அருகிலுள்ள மின் நிலையத்திற்கு நீர் வழங்குவதற்காக இது கட்டப்பட்டது. காலைட் அணை 136,300 மெகாலிட்டர்களை (3.60 × 1010 அமெரிக்க கேலன்) சராசரியாக 10.5 மீட்டர் (34 அடி) ஆழத்தில் தாங்கும் தன்மை கொண்டது. மேலும் பரப்பளவு 1,240 ஹெக்டேர் (3,100 ஏக்கர்) முழு கொள்ளளவிலும் கொண்டுள்ளது.

இந்த அணை காலைட் மின் நிலையத்திற்கு தண்ணீரை வழங்குகிறது.

நீர் வழங்கல் மற்றும் சேவை நிறுவனமான *சன்வாட்டர்*, தங்கள் பொறுப்புள்ள அணைகளுக்கு மிக உயர்ந்த அளவிலான பாதுகாப்பை உறுதி செய்வதற்காக பல நிலைய மேம்பாட்டு திட்டத்தை மேற்கொண்டுள்ளது. காலைட் அணையின் பக்க கால்வாய் வடிகால் 'நடுத்தர கால' வரம்பில் மேம்படுத்த திட்டமிடப்பட்டுள்ளது.

## மீன்பிடித்தொழில்
அணையில் மீன் பிடிக்க தன்வயப் படுத்திக்கொள்ளும் அனுமதி பெற்றிருத்தல் வேண்டும்.

## மேற்கோள்கள்

பகுப்பு:ஆத்திரேலியாவில் உள்ள அணைகள்
பகுப்பு:ஆத்திரேலியாவில் உள்ள கட்டிடங்களும் கட்டமைப்புகளும்
பகுப்பு:குயின்ஸ்லாந்து
லோகநார்காவு கோயில்

**லோகநார்காவு கோயில்** (*Lokanarkavu Temple*) என்பது தென்னிந்திய மாநிலமான, கேரளத்தின்,  வடக்கு மலபார் பகுதியின், கோழிக்கோடு மாவட்டத்தில் வட்டகரையிலிருந்து 4 கி.மீ தொலைவில் உள்ள மெமுண்டாவில் உள்ள ஒரு பழங்கால இந்து கோயில் ஆகும். லோகநார்காவு என்பது லோகமலாயாருகாவு என்ற சொல்லின் குறுகிய வடிவம், அதாவது மலா (மலை), ஆரு (ஆறு), காவு (தோப்பு) ஆகிய சொற்கள் இணைந்து உருவான சோல்லாகும். கோயிலுக்கு அருகிலுள்ள தொடருந்து நிலையமானது 5 கி.மீ தொலைவில் வடகரையில் உள்ளது. அருகிலுள்ள வானூர்தி நிலையம் 54 கி.மீ. தொலைவில் உள்ள கண்ணூர் விமான நிலையம் ஆகும். 

பூரம் திருவிழா இங்கே முக்கியமான திருவிழா ஆகும்.  இது மிகவும் ஆடம்பரமாக நடத்தப்படுகிறது. ஒரு வாரம் முழுவதும் நடைபெறும் திருவிழாவானது கோடியேற்றத்துடன் தொடங்கி ஆராட்டுடன் முடிவடைகிறது. துர்க்கைக்காக கட்டபட்ட  இந்த கோவிலுக்கு வரலாற்று முக்கியத்துவம் வாய்ந்தது, ஏனெனில் கேரளத்தின் புகழ்பெற்ற தற்காப்பு வீராரான தச்சோலி ஓத்தேனன் ஒவ்வொரு நாளும் இங்கு வழிபடுவார் எனப்படுகிறது. 

## லோகநார்காவு மற்றும் களரிப்பயிற்று
கோயிலில் முப்பது நாட்கள் மலையாள மாதமான விருச்சிகத்தில் (நவம்பர்-டிசம்பர்) மண்டல உற்சவம் நடக்கிறது. மலையாள மாதமான மீனத்தில் (மார்ச்-ஏப்ரல்) லோகநார்காவு பகவதி கோவிலில் ஆண்டு விழாவான பூரம் விழா நடக்கிறது. பண்டிகைகளின் போது பூரக்களி என்ற விசித்திரமான நாட்டுப்புற நடனம் நடத்ததபடும் ஒரே கோயில் இதுவாகும் . இந்த நடனம், தற்காப்புக் கலையை ஒத்திருக்கிறது களரிப்பயிற்றில் . புகழ்பெற்ற வீரரான தச்சோலி ஓத்தேனன் லோகநார்காவு கோவிலிலுடன் கொண்ட தொடர்பு காரணமாக இன்றும் கூட, அனைத்து கலரிபயிற்று கலைஞர்களும் தங்கள் அரங்கேற்றதுக்கு முன்பு தெய்வத்தின் ஆசியை வேண்டி வருகின்றனர். 

## படக்காட்சியகம்

படிமம்:ലോകനാർകാവ് ഭഗവതി ക്ഷേത്രം 01.jpg|


## மேலும் காண்க

* களரிப்பயிற்று 
* தச்சோலி ஓதேனன் 
* 
பகுப்பு:கோழிக்கோடு மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
அதிதி செங்கப்பா

**அதிதி செங்கப்பா** ஓர் இந்திய நடிகை. இவர் தெலுங்கு, தமிழ், இந்தி மற்றும் ஹாலிவுட் சினிமாவில் நடித்துள்ளார்.

## ஆரம்ப கால வாழ்க்கை
அதிதி பெங்களூரில் பிறந்தார். அவரின் தந்தை ராஜ் செங்கப்பா தி இந்தியா டுடே குழுமத்தில் (நொய்டா) ஆசிரியர் இயக்குநராக பணிப்புரிதார். இவரின் தாயார் உஷா செங்கப்பா ஓர் தமிழர். இவர் பாரத் தாக்கூரின் கலை யோகாவில் டெல்லி மையத் தலைவராக இருந்தவர். அதிதி   அவர்களுக்கு ருக்மணி தேவி அருந்தாலே என்ற பரதநாட்டிய நடன கலைஞர்  மற்றும் கர்நாடக இசைக்கலைஞரும், பின்னணிப் பாடகியுமான டி.கே. பட்டம்மாள், ஆகியோர் கொள்ளு அத்தைகளாவார்.

அதிதி தனது பள்ளிப்படிப்பை  வசந்த் பள்ளத்தாக்கு பள்ளியிலும் பின்னர் கல்லூரி படிப்பை டெல்லியில் உள்ள லேடி ஸ்ரீ ராம் கல்லூரியிலும் படித்தார் . மேலும் இவர் இந்துஸ்தானி கிளாசிக்கல் மற்றும் மேற்கத்திய குரல்களில் பாடும் பயிற்சி பெற்றார்.  பள்ளி மற்றும் கல்லூரி படிக்கும் காலத்தில் ஒரு திறமையான பியானோ கலைஞராக விளங்கினார். ஒரு முறை தனக்கு நடிப்பதில் ஆர்வம் வருவதற்கு  முன்புவரை இசையில் தான் மிகுந்த ஆர்வமாக இருந்ததாக கூறியிருந்தார்.  இவர் யோகாவின் பெரிய ரசிகர். இவர் கல்லூரியில் படித்தபோது, என்.டி.டி.வி குட் டைம்ஸில் "பாடிலீசியஸ்" என்ற சுகாதார நிகழ்ச்சியை தனது தாயார் உஷா செங்கப்பாவுடன் தொகுத்து வழங்கினார்.

## தொழில்
இவர் *[[துள்ளி எழுந்தது காதல் (திரைப்படம்)|தகிதா தகிதா]]*  என்ற தெலுங்கு  திரைப்படத்தின் மூலம் திரைத்துறைக்கு அறிமுகமானார். இவரது தமிழ் அறிமுக திரைப்படமான *கொஞ்சம் காப்பி கொஞ்சம் காதால்* இதுவரைக்கும் திரையரங்கில் வெளியாகவில்லை.   இவர் 11 திரைப்பட தயாரிப்பாளர்களால் இயக்கப்பட்ட *எக்ஸ்*, என்ற இந்தித் திரைப்படத்தை நடித்துள்ளார். குணசேகரின் தெலுங்கு 3 டி பீரியட்-நாடகமான *[[ருத்திரமாதேவி|ருத்ரமாதேவியின்]]*  படத்தில் ருத்ரமா தேவியின் சகோதரி கணபம்பாவாக நடிக்கிறார். இவர் , *ரா*  என்ற அறிவியல் புனைகதைத் திரைப்படத்திலும் மற்றும் *மூனே மூணு வார்த்தை என்ற* காதல் நகைச்சுவை திரைப்படத்திலும் நடிக்க கையெழுத்திட்டுள்ளார். 

## குறிப்புகள்

## வெளி இணைப்புகள்

* Aditi Chengappa on IMDb

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பாஸ்கர் ராம்சந்திர தம்பே

**பாஸ்கர் ராம்சந்திர தம்பே** ( *Bhaskar Ramchandra Tambe*) (1873 &#x2013; 1941) இவர், இந்தியாவின் மகாராட்டிராவைச் சேர்ந்த மராத்திக் கவிஞராவார். 

## ஆரம்ப ஆண்டுகள்
இவர் 1873 அக்டோபர் 27, அன்று இந்தியாவின் மத்தியப் பிரதேச மாநிலத்தின் குவாலியருக்கு அருகிலுள்ள முகவாலி என்ற நகரில் பிறந்தார்.   1893 ஆம் ஆண்டில், அலகாபாத் பல்கலைக்கழகத்தில் தனது உயர்நிலைப் பள்ளி மெட்ரிகுலேசன் தேர்வில் தேர்ச்சி பெற்றார் . பின்னர் தனது கல்லூரிக் கல்வியை ஆக்ராவில் தொடங்கினார். தனது சகோதரரின் கல்விக்காக , மத்தியப் பிரதேசத்தின் தேவாஸ் சுதேச மாநிலத்தில் ஆசிரியராக ஒரு பதவியை ஏற்றுக்கொண்டதன் மூலம் இவர் பட்டம் பெறாமல் கல்லூரியை விட்டு வெளியேறினார். அதைத் தொடர்ந்து, தேவாஸின் இளவரசனுக்கான ஆசிரியரானார். இந்த நியமனம் அதிர்ஷ்டவசமாக இவருக்கு ஆட்சியாளரின் தனிப்பட்ட நூலகத்தை எளிதாக அணுக முடிந்தது. 

## வேலை
சில ஆண்டுகளுக்குப் பிறகு, இவர் தேவாஸ் ஆட்சியாளரின் தனிச் செயலாளராக ஆனார். பின்னர், இவர் ஒரு சிறிய நகரத்தில் நீதிபதியாக சில ஆண்டுகள் பணியாற்றினார். 1926 ஆம் ஆண்டில், குவாலியர் சுதேச மாநிலத்தில் 1941 திசம்பர் 7இல் தான் இறக்கும் வரை அங்கேயே வசித்து வந்தார். 

## இலக்கியப் பணி
இவர், 1932 ஆம் ஆண்டில் கோலாப்பூரில் நடைபெற்ற மராத்தி சாகித்ய சம்மேளனத்தின் "கவிதை" பிரிவுக்குத் தலைமை தாங்கினார். 1937 இல் பணியிலிருந்து ஓய்வு பெற்றார். அதே ஆண்டு குவாலியரின் ஆட்சியாளர் இவரை மாநிலத்தின் கவிஞர் இளவசர் என்று பெயரிட்டு கௌரவித்தது. 

1890-1941 காலப்பகுதியில், இவர் சுமார் 225 கவிதைகளை எழுதினார். கவிஞர் வாசுதியோ கோவிந்த் மேடியோ, 1920 இல் இவரது 75 கவிதைகளை தொகுத்தார். 1935 ஆம் ஆண்டில், டாக்டர் மாதவராவ் பட்வர்தன் என்பவர் இவரது முழுமையான தொகுப்பை வெளியிட்டார். இது பல முக்கியமான திருத்தங்களுக்கு உட்பட்டுள்ளது மற்றும் அச்சிடப்பட்டுள்ளது. இது இவரது கவிதைகளின் தொடர்ச்சியான பிரபலத்திற்கு அஞ்சலியாகும். அவற்றில் பல கவிதைகள் பாலிவுட் பின்னணி பாடகர்களான லதா மங்கேஷ்கரும், ஆஷா போஸ்லேவும் பாடி பிரபலப்படுத்தினர்.

## குறிப்புகள்

பகுப்பு:1873 பிறப்புகள்
பகுப்பு:1941 இறப்புகள்
பகுப்பு:மராத்தி எழுத்தாளர்கள்
கோவிந்த் சகாராம் சர்தேசாய்

**கோவிந்த் சகாராம் சர்தேசாய்** (*Govind Sakharam Sardes*ai) (17 மே 1865 - 29 நவம்பர் 1959) ரியாசத்கர் சர்தேசாய் என்றும் பிரபலமாக அழைக்கப்படும் இவர் இந்தியாவின் மகாராட்டிராவைச் சேர்ந்த வரலாற்றாசிரியர் ஆவார். மராத்தியில் எழுதப்பட்ட தனது ரியாசாத் மூலம், இவர் 1848 வரை இந்திய வரலாற்றின் 1,000 ஆண்டுகளுக்கும் மேலான ஒரு கணக்கை முன்வைத்தார். மராட்டியர்களின் புதிய வரலாறு  என்ற மூன்று தொகுதிகளை ஆங்கிலத்திலும் எழுதினார். இவரின் பணி 1957 இல் இந்திய அரசின் பத்ம பூசண் விருதுடன் அங்கீகரிக்கப்பட்டது.

## சுயசரிதை
இவர், இந்திய மாநிலமான மகாராட்டிரத்தின் 35 மாவட்டங்களில் ஒன்றான இரத்தினகிரி மாவட்டத்தில் கோவில் கிராமத்தில் ஒரு நடுத்தர குடும்பத்தில் பிறந்தார். இரத்னகிரியில் தனது உயர்நிலைப் பள்ளிக் கல்வியையும், புனே மற்றும் மும்பையில் கல்லூரிக் கல்வியையும் பெற்றார். பின்னர் இவர் 1889 இல் பரோடா சுதேச அரசுப் பணியில் சேர்ந்தார். அதன்பிறகு, மகாராசா மூன்றாம் சாயாசிராவ் கெய்க்வாட் இவரை அவரது தனிச்செயலாளராகவும், பின்னர் இளவரசர்களின் ஆசிரியராகவும் நியமித்தார். 
## பணிகள்
thumb|சர்தேசாய், கையொப்பத்துடன், சுமார் 1938
மகாராசாவின் ஊக்கத்தோடு, அரச நூலகத்தில் உள்ள பெரிய புத்தகங்களையும், வரலாற்று ஆவணங்களையும் அணுகுவதன் மூலம், இவர் ஏராளமான வரலாற்றுத் தரவுகளைத் தொகுத்து பல புத்தகங்களை எழுதினார். இங்கிலாந்து, அமெரிக்கா, மற்றும் ஐரோப்பாவிற்கான பயணங்களின் போது இவர் பெரும்பாலும் மகாராசாவுடன் சென்றார். இது வரலாற்றைப் பற்றிய தனது பார்வையை விரிவுபடுத்த இவருக்கு உதவியது. இவர், மராத்தி ரியாசத்தின் எட்டு தொகுதிகளையும், முசல்மணி ரியாசத்தின் மூன்று தொகுதிகளையும், பிரிட்டிசு ரியாசத்தின் இரண்டு தொகுதிகளையும் எழுதினார்.

மேற்கண்ட முயற்சியில் வரலாற்றாசிரியர் திரியம்பக் சங்கர் செச்வால்கர் இவரது உதவியாளராகப் பணியாற்றினார். அவர், பேசுவாக்கள் குறித்த இவரது ஒரு தொகுதிக்கு முன்னுரை எழுதியிருந்தார். செச்வால்கர் சில முரண்பாடான வரலாற்றுக் கருத்துக்களைக் கொண்டிருந்ததால் இவர் அவரிடம் முன்னுரை எழுதச் சொன்னார்.

1925 இல் பரோடா மாநிலப் பணியிலிருந்து ஓய்வு பெற்ற பிறகு,  புனேவுக்கு அருகிலுள்ள கம்செத் என்ற கிராமத்தில் குடியேறினார். சதுநாத்து சர்க்காரின் ஆலோசனையின் பேரில், பேசுவா தப்தாரைத் திருத்தி வெளியிடும் பணியை மேற்கொள்ளுமாறு மும்பை அரசு இவரிடம் கேட்டுக் கொண்டது. மோடி மராத்தி எழுத்து முறையில் 27,332 அடங்கிய கிட்டத்தட்ட 35,000 ஆவணங்களை இவர் ஆய்வு செய்தார்; ஆங்கிலத்தில் 7,482; குசராத்தியில் 129; மற்றும் பாரசீக மொழியில் 29. அதைத் தொடர்ந்து, 7,801 பக்கங்களைக் கொண்ட 45 தொகுதி பேசுவா தப்தார் மற்றும் 8,650 ஆவணங்களை இவர் வெளியிட்டார்.

பின்னர், சதுநாத்து சர்க்காருடன் இணைந்து, இவர் 7,193 பக்கங்களைக் கொண்ட *பூனா ரெசிடென்சி* என்ற கடிதத் தொடர்பைத் திருத்தி வெளியிட்டார். மேலும் 4,159 கடிதங்களை உள்ளடக்கியது. புதிதாக கண்டுபிடிக்கப்பட்ட சில ஆதாரங்களின் உதவியுடன், இவர் தனது 80 வயதில் *, மராட்டியர்களின் புதிய வரலாறு* என்ற நூலை எழுதினார்.

## இறப்பு
இவர், 1959 நவம்பர் 29, அன்று தனது 94 வயதில் கம்செத்தில் காலமானார்.

## குறிப்புகள்

## மேலும் காண்க

* பத்மபூசண் விருது பெற்றவர்களின் பட்டியல்

பகுப்பு:மகாராட்டிர வரலாறு
பகுப்பு:மராத்தி எழுத்தாளர்கள்
பகுப்பு:1959 இறப்புகள்
பகுப்பு:1865 பிறப்புகள்
ஜதுநாத் சர்க்கார்

சர் **ஜதுநாத் சர்க்கார்** (*Sir Jadunath Sarkar* )  (10 திசம்பர் 1870 - 19 மே 1958) இவர் ஓர் முக்கிய இந்திய வரலாற்றாளராவார். குறிப்பாக முகலாய வம்சத்தைப் பற்றி எழுதினார். .

## கல்வி வாழ்க்கை
thumb|ஜதுநாத் சர்க்கார்
இவர், 1870 திசம்பர் 10 ஆம் தேதி உள்ளூர் ஜமீந்தாரான ராஜ்குமார் சர்க்காருக்கு வங்காளத்தின் நந்தோரின் கராச்மரியா என்ற கிராமத்தில் பிறந்தார். 1891இல் கொல்கத்தாவின் மாநிலக் கல்லூரியில் ஆங்கிலத்தில் பட்டம் பெற்றார். 1892ஆம் ஆண்டில், கொல்கத்தா பல்கலைக்கழகத்தில் ஆங்கிலத்தில் முதுகலைப் பட்டம் பெற்றார். 1897 இல் பிரேம்சந்த் ராய்சந்த் நினைவு உதவித்தொகையினையும் பெற்றார்.  

1893 ஆம் ஆண்டில், கொல்கத்தாவின் ரிப்பன் கல்லூரியில் ஆங்கில இலக்கிய பீடமாக சேர்க்கப்பட்டார் (பின்னர் சுரேந்திரநாத் கல்லூரி என பெயர் மாற்றப்பட்டது). 1898ஆம் ஆண்டில், மாநிலக் கல்லூரியில் மாகாணக் கல்விச் சேவைகளில் தேர்வு செய்யப்பட்டு, பணியில் சேர்ந்தார். இடையில், 1917 முதல் 1919 வரை, இவர் பனாரசு இந்து பல்கலைக்கழகத்தில் நவீன இந்திய வரலாற்றையும், 1919-1923 முதல் ஆங்கிலத்தையும், வரலாற்றையும் கட்டக்கின் ராவன்ஷா கல்லூரியில் கற்பித்தார். 1923 இல், இவர் இலண்டனின் அரச ஆசியச் சங்கத்தின் கௌரவ உறுப்பினரானார். ஆகத்து 1926 இல், கொல்கத்தா பல்கலைக்கழகத்தின் துணைவேந்தராக நியமிக்கப்பட்டார். 1928 இல், சென்னைப் பல்கலைக்கழகத்தில் சர் டபிள்யூ. மேயர் விரிவுரையாளராக சேர்ந்தார்.

## வரலாற்று ஆய்வு

### வரவேற்பு
வரலாற்றின் மார்க்சிய மற்றும் பிந்தைய காலனித்துவ பள்ளிகளின் வருகையுடன், சர்க்காரின் படைப்புகள் பொது நினைவிலிருந்து மங்கிவிட்டன.  

## மரியாதை
“இந்திய பேரரசின் ஒழுங்கு” என்ற மரியாதையுடன் இவரை பிரித்தானிய அரசு கௌரவித்தது. மேலும் 1929 பிறந்தநாள் மரியாதை பட்டியலில் இடம் பெற்றார். 1929 ஆகத்து 22 இல் பொறுப்பு ஆளுநராக இருந்த, கோசென் பிரபு என்பவரால் சிம்லாவில் வீரத்திருத்தகை வழங்கப்பட்டது. 

## மரபு
கொல்கத்தாவின் தன்னாட்சி ஆராய்ச்சி மையமான சமூக அறிவியல் ஆய்வுகளுக்கான மையம் இவரது வீட்டில் நிறுவப்பட்டுள்ளது. இது இவரது மனைவியால் மாநில அரசுக்கு நன்கொடையாக வழங்கப்பட்டது. முதன்மை ஆதாரங்களின் அருங்காட்சியகம் மற்றும் காப்பகமான ஜதுநாத் பவன் அருங்காட்சியகம் மற்றும் வள மையத்தையும் இது கொண்டுள்ளது.  

## மேற்கோள்கள்

## கூடுதல் ஆதாரங்கள்
* 

## மேலும் படிக்க
* 
* 
* 
* 

## வெளி இணைப்புகள்

* 
* Sir Sarkar at Britannica Encyclopedia
* 
* 

பகுப்பு:1958 இறப்புகள்
பகுப்பு:1870 பிறப்புகள்
பகுப்பு:வங்காள மக்கள்
பகுப்பு:இந்திய வரலாற்றாளர்கள்
பகுப்பு:இந்திய எழுத்தாளர்கள்
பகுப்பு:வங்காள எழுத்தாளர்கள்
வரக்கல் தேவி கோயில்

**வரக்கல் தேவி கோயில்** (*Varakkal Devi Temple*) என்பது கேரளத்தின், கோழிக்கோட்டில் மிகவும் புகழ் பெற்ற தேவி கோவில்களில் ஒன்றாகும். கோயிலின் முதன்மை தெய்வம் துர்கை (பகவதி). இந்த கோயிலில் பிள்ளையார், தட்சிணாமூர்த்தி, ஐயப்பன் ஆகிய தெய்வங்கள் துணை தெய்வங்களாக உள்ளனர். 

## அமைவிடம்
இக்கோயிலானது வெஸ்ட் ஹில்ஸ் தொடருந்து நிலையத்திற்கு அருகில் கோழிக்கோடு வெஸ்ட் ஹில் அருகே ஒரு மலையுச்சியில் அமைந்துள்ளது. 

## திருவிழா மற்றும் சடங்குகள்
இந்தக் கோயிலின் முக்கிய திருவிழா வாவுபலி ஆகும்.  இறந்த முன்னோர்களுக்கு ஈமக்கடன் செய்வதற்காக வர்க்கல் கடற்கரையில் பக்தர்கள்  அதிக அளவில் கூடுவார்கள். நவராத்திரி: கோவிலில் நவராத்திரி விழாவும்  பெரிய அளவில் கொண்டாடப்படுகிறது. மஹானிவேதம் கோயிலின் மிக முக்கியமான சடங்கு, புஷ்பஞ்சலி, படிவிளக்கு, நெய்விளக்கு, திரிகல்பூசை, சுயம்வர புஷ்பாஞ்சலி, சாந்தான கோபால பூஜை, கணபதி ஹோமம், தில ஹோமம் ஆகியவை மற்ற வழிபாடுகளாகும். 

## மேலாண்மை
இந்த கோவிலை கோழிகோட்டின் சாமுத்திரி நிர்வகிக்கிறார். 

## வெளி இணைப்புகள்

* https://www.keralatourism.org/destination/varakkal-devi-temple/521 
* http://www.webindia123.com/city/kerala/kozhikode/destination/temples/varakkaldevitemple.htm 
* http://www.thehindu.com/todays-paper/tp-national/tp-kerala/kumbha-vavu-bali-offered/article5745030.ece 
பகுப்பு:கோழிக்கோடு மாவட்டத்திலுள்ள இந்துக் கோயில்கள்
பிரேம்சந்த் ராய்சந்த்

**பிரேம்சந்த் ராய்சந்த்** (*Premchand Roychand*) இவர், 19 ஆம் நூற்றாண்டின் இந்திய தொழிலதிபர் ஆவார். இவர்,மும்பையின் "பருத்தி அரசன்" என்றும் "பில்லியன் அரசன்" என்றும் அழைக்கப்பட்டார்.

## வாழ்க்கை
1831-ல் பிறந்த இவர் சூரதைச் சேர்ந்த சைன வணிகரான ராய்சந்த் தீப்சந்த் என்பவருக்கு மகனாகப் பிறந்தார். இவர், ஒரு சிறுவனாக இருந்தபோது இவரது குடும்பம் மும்பைக்கு குடிபெயர்ந்தது. இவர், எல்பின்ஸ்டோன் கல்லூரியில் கல்வி பயின்றார். ஆங்கிலம் பேசவும், படிக்கவும், எழுதவும் தெரிந்த முதல் இந்தியத் தரகராக பதிவுசெய்யப்பட்ட இவர் 1849 இல் பங்குச்சந்தைத் தரகராக பட்டியல்களில் நுழைந்தார். மூலதன சந்தைகளைத் தவிர, இவர் பங்குச் சந்தையில் பருத்தி மற்றும் பொன் வர்த்தகத்தில் குறிப்பிடத்தக்க வணிக ஆர்வங்களைக் கொண்டிருந்தார். இவர் *நேட்டிவ் ஷேர் & ஸ்டாக் புரோக்கர்ஸ் அசோசியேஷன்* என்ற நிறுவனத்தில் உறுப்பினராக இருந்தார். இது இப்போது இந்தியாவின் இரண்டாவது பெரிய பங்குச் சந்தையான மும்பை பங்குச் சந்தையாகும்.  ஏப்ரல் 1861 இல் அமெரிக்க உள்நாட்டுப் போரின் தொடக்கத்தால் தூண்டப்பட்ட பருத்தி ஏற்றம் காரணமாக இவர் கணிசமான இலாபத்தைப் பெற்றார். இது 1865 வரை இருந்தது.     

மும்பையின் *பேக் பே* மறுசீரமைப்புத் திட்டத்திலும், இதுபோன்ற பிற முயற்சிகளிலும் இவர் தனது செல்வத்தின் பெரும்பகுதியை இழந்தார்.  பின்னர் இவர் அதில் ஒரு பகுதியை மீண்டும் சம்பாதித்து, மனிதநேய முயற்சிகளுக்கு திரும்பினார். மும்பை பல்கலைக்கழகத்தில் உள்ள ராஜபாய் கடிகார கோபுரம் இவரது தாயின் பெயரால் நிறுவப்பட்டது. இதற்கு மார்ச் 1, 1869 இல் அடிக்கல் நாட்டப்பட்டது. மேலும் இதன் கட்டுமானம் 1878 நவம்பரில் நிறைவடைந்தது. கட்டுமானத்திற்கான மொத்த செலவு ₹550,000 ஆக இருந்தது. அக்காலத்தில் மொத்த கட்டுமான செலவில் ஒரு பகுதியான ₹200,000த்தை இவர் நன்கொடையாக வழங்கினார்   

இவர், மும்பை மாகாணத்தில் மிகப்பெரிய வங்கியான மும்பை வங்கியின் இயக்குநராக இருந்தார்.  மகளிருக்கான ஜே. பி. பெட்டிட் உயர்நிலைப்பள்ளி போன்ற பல பள்ளிகளிலும் இவர் முதலீடு செய்தார். கொல்கத்தா பல்கலைக்கழகத்தில் சிறந்த கலை மாணவர்களுக்காக "பிரேம்சந்த் ராய்சந்த் விருதை" யும் நிறுவினார். இவர் ஆசியச் சங்கத்திற்கும் நன்கொடை அளித்தார்.    

இவர் 1906 இல் இறந்தார். பைகுல்லாவில் உள்ள இவரது வீட்டிற்கு 'பிரேமோதயன்' என்று பெயரிட்டார். பின்னர் இது *ரெஜினா பாசிஸ் கான்வென்ட்* பள்ளி என ஆனது இது ஒரு அனாதை இல்லம் மற்றும் ஆதரவற்ற சிறுமிகளுக்கான பள்ளியாகும்.  

## மேலும் படிக்க
* 
## மேற்கோள்கள்

## வெளி இணைப்புகள்
* Premchand Roychand & Sons (Business Group's Official Website)

பகுப்பு:1906 இறப்புகள்
பகுப்பு:1831 பிறப்புகள்
கு. சிவராமன்

**கு. சிவராமன்** (*G. Sivaraman*) தமிழகத்தை சார்ந்த ஒரு சித்த மருத்துவர் மற்றும் எழுத்தாளர் ஆவார். தமிழக மக்களுக்கு உணவு மற்றும் சித்த மருத்துவம் சார்ந்த விழிப்புணர்வை ஏற்படுத்திவருபவர்.

## கல்வி
சித்த மருத்துவர் கு. சிவராமன் நெல்லையில் அமைந்துள்ள தமிழக அரசின் அரசினர் சித்த மருத்துவ கல்லூரி பாளையங்கோட்டையில் தனது சித்த மருத்துவ படிப்பை (B.S.M.S)  1993இல் முடித்தார். 1990 ஆம் ஆண்டில் தஞ்சை சரபோஜி சரஸ்வதி மகால் நூலகத்தில் ஓலைசுவடிகள் வாசிப்பு பயிற்சியில் சான்றிதழ் பயிற்சி பெற்றார். 2004 ஆம் ஆண்டில் தஞ்சாவூர் பல்கலைக்கழகத்தில் தனது முனைவர் பட்ட ஆய்வை முடித்தார்.

## சிற்றிதழ் மற்றும் கட்டுரைகள்
இவர் பூவுலகின் நண்பர்கள் என்ற அமைப்பின் கீழ் வெளிவரும் பூவுலகு என்ற சிற்றிதழின் ஆசிரியராக செயல்படுகிறார்.

இவர் இயற்றிய கட்டுரைகள் ஆனந்தவிகடன் , புதியதலைமுறை , குமுதம் , குங்குமம் போன்ற இதழ்களில் வெளிவந்துள்ளது.

#### இயற்றிய நூல்கள்

* 2003 - வாழ்க வளமுடன்
* 2009 - அழகும் ஆரோக்கியமும்
* 2010 - ஏழாம் சுவை 
* 2011 - எது சிறந்த உணவு 
* 2012 - மருந்தென வேண்டாவாம் 
* 2013 - நறுமணமூட்டிகள் 
* 2013 - ஆறாம் திணை -பாகம் 1
* 2013 - ஆறாம்திணை - பாகம் 2
* 2014 - நலம் 360* 
* 2014 - சுற்றமும் சூழலிலும் நட்பும்
* 2015 - அஞ்சறை பெட்டியும் அறுசுவையும்
* 2016 - நாட்டுமருந்து கடை
* 2016 - உயிர்பிழை
* 2017 - நல்உணவும் நல்வாழ்வும்
* 2017 - உயிர்மெய்

## பதவிகள் மற்றும் அங்கீகாரங்கள்
2001  முதல்  2010 வரை ஹெல்த் இந்தியா  என்ற   தன்னார்வ அமைப்பின்  இணை இயக்குநராக செயல்பட்டார்.

2010 முதல் ஆரோக்கியா சித்த மருத்துவமனை சென்னையின் தலைமை மருத்துவராக உள்ளார்.

2020 ஏப்ரலில் தமிழக அரசு  கொரானா நோய் தடுப்பு பணிக்காக நியமித்த நோய்தடுப்பு குழுவின் 25 உறுப்பினர்களுள் இவரும் ஒருவர்.

## கருத்தரங்க உரைகள்
சித்த மருத்துவம் மற்றும் மரபு உணவு சார்ந்து வெளிநாடுகளில் உள்ள டொரண்டோ பல்கலைக்கழகம், சிட்னி பல்கலைக்கழகம், மலயா பல்கலைக்கழகம் உள்ளிட்ட பல்வேறு பல்கலைகழகங்களில் நடைபெற்ற கருத்தரங்குகளில் ஆய்வு உரை நிகழ்த்தியுள்ளார்.

## விருதுகள்
* சிறந்த எழுத்தாளர் விருது 2013 - சமூக மாற்றம் மற்றும் வளர்ச்சிக்கான பத்திரிக்கையாளர் சங்கம்
* சிறந்த மருத்துவர் விருது 2012  - தமிழ்நாடு டாக்டர் எம். ஜி. ஆர் மருத்துவ பல்கலைக்கழகம்
* தமிழகத்தின் சிறந்த பத்து மனிதர்கள் விருது 2014 - ஆனந்த விகடன் குழுமம்.
* எழுத்தாளர் சுஜாதா சிற்றிதழ் விருது - 2010 - உயிர்மை - சுஜாதா அறக்கட்டளை 
* 2004 - தமிழக அரசின் சிறந்த புத்தக்திற்கான விருது (வாங்க வாழலாம் புத்தகம்)

## மேற்கோள்கள்

பகுப்பு:சித்த மருத்துவர்கள்
பகுப்பு:தமிழ் எழுத்தாளர்கள்
ராஜபாய் கடிகார கோபுரம்

**ராஜபாய் கடிகார கோபுரம்** (*Rajabai Clock Tower*) என்பது தெற்கு மும்பை இந்தியாவில் ஒரு கடிகார கோபுரமாகும். இது மும்பை பல்கலைக்கழகத்தின் கோட்டை வளாகத்தின் எல்லையில் அமைந்துள்ளது. இது 85 மீ (280 அடி அல்லது 25 மாடிகள்) உயரத்தில் நிற்கிறது. இந்த கோபுரம் மும்பையின் விக்டோரியன் மற்றும் ஆர்ட் டெகோ குழுமத்தின் ஒரு பகுதியாகும். இது 2018 இல் உலகப் பாரம்பரிய தளங்களின் பட்டியலில் சேர்க்கப்பட்டது. 

## வரலாறு
இந்த கோபுரத்தை சர் ஜார்ஜ் கில்பர்ட் ஸ்காட் என்ற ஆங்கிலக் கட்டிடக் கலைஞர் லண்டனில் உள்ள பிக் பென் போன்று வடிவமைத்தார் .   இதற்கு மார்ச் 1, 1869 இல் அடிக்கல் நாட்டப்பட்டது. மேலும் இதன் கட்டுமானம் 1878 நவம்பரில் நிறைவடைந்தது. கட்டுமானத்திற்கான மொத்த செலவு ₹550,000 ஆக இருந்தது. அக்காலத்தில் இது ஒரு பெரிய தொகையாகும். மொத்த கட்டுமான செலவில் ஒரு பகுதியை மும்பை பங்குச் சந்தையை நிறுவிய ஒரு வளமான தரகர் பிரேம்சந்த் ராய்சந்த் ₹200,000 நன்கொடையாக வழங்கினார்.  

இவரது  தாயார் கண்பார்வையற்றவராக இருந்தார். சமண மதத்தின் தீவிர பின்பற்றுபவராக, அவர் மாலை உணவுக்கு முன் தனது இரவு உணவை உட்கொள்ள வேண்டியிருந்தது. யாருடைய உதவியும் இல்லாமல் நேரத்தை அறிய கோபுரத்தின் மாலை நேர மணி அவருக்கு உதவியது என்று கதை கூறுகிறது.
அடிக்கடி தற்கொலைக்கு முயன்றவர்களுக்கான ஒரு இடமாக மாறியதால் இந்த கோபுரம் பொதுமக்களுக்கு மூடப்பட்டது. 

## அமைப்பு
இந்த கோபுரம் வெனிசு மற்றும் கோதிக் பாணிகளின் இணைப்பில் கட்டப்பட்டது. இது உள்நாட்டில் கிடைக்கக்கூடிய பஃப் வண்ண குர்லா கல்லில் இருந்து கட்டப்பட்டுள்ளது. இந்த கோபுரம் நகரத்தில் சிறந்த வண்ணக் கண்ணாடி சன்னல்களில் ஒன்றாகும்  . 

## மணி
thumb|296x296px| ராஜபாய் கடிகார கோபுரம், இரவில் பிரகாசமாக எரிகிறது.
பிரித்தானிய இராச்சியத்தின் போது, பிரித்தானிய நாட்டுப்பண்ணான " ஹோம்! ஸ்வீட் ஹோம்!" என்ற பாடலை மொத்தம் பதினாறு இசைகளில் ஒலிக்கப்பட்டது. இது ஒரு நாளைக்கு நான்கு முறை மாற்றப்பட்டது. இது தற்போது ஒவ்வொரு 15 நிமிடங்களுக்கு ஒரு இசை மட்டுமே ஒலிக்கிறது . 

## மறுசீரமைப்பு
அக்டோபர் 2013 முதல் 2015 மே 11 வரை, கோபுரம் அனிதா கார்வேர் (ஹெரிடேஜ் சொசைட்டி), முனைவர் ராஜன் வேலுகர் (துணைவேந்தர்; மும்பை பல்கலைக்கழகம்) மற்றும் நடராசன் சந்திரசேகரன் (தலைமை நிர்வாக அதிகாரி, டாடா கன்சல்டன்சி சர்வீசஸ்) ஆகியவற்றின் கண்காணிப்பின் கீழ் மறுசீரமைப்பு பணிகளை மேற்கொண்டது. புதுப்பித்தலுக்குப் பிறகு இது மார்ச் 2015 இல் மீண்டும் திறக்கப்பட்டது  

மறுசீரமைப்பு முயற்சிகள் யுனெஸ்கோவால் 2018 ஆம் ஆண்டில் நூலகமும், கடிகார கோபுரமும் கலாச்சார பாரம்பரிய பாதுகாப்புக்கான யுனெஸ்கோ ஆசிய-பசிபிக் விருதைப் பெற்றபோது அங்கீகரிக்கப்பட்டது.  

## குறிப்புகள்

## வெளி இணைப்புகள்
*Rajabai Tower 

பகுப்பு:மும்பை
பகுப்பு:மும்பை மாவட்டம்
வெள்ளரிமலை

**வெள்ளரிமலை** (*Vellarimala*)  என்பது இந்தியாவின், கேரளத்தில் உள்ள ஒரு மலைத்தொடர் ஆகும், இது கோழிக்கோடு மாவட்டத்தின் திருவம்பாடி பஞ்சாயத்து மற்றும் வயநாடு மாவட்டத்தின் மெப்பாடி பஞ்சாயத்து பகுதிகள் முழுவதும் பரவியுள்ளது.  

## விளக்கம்
**வெள்ளரிமலை** மேற்குத் தொடர்ச்சி மலையின் ஒரு பகுதியான ஒட்டகத்திமில் மலைகள் என அழைக்கப்படும் உயரமான மலைத்தொடரின் ஒரு பகுதியாகும். மலைத்தொடரின் பெரும்பகுதி தெற்கு வயநாடு கோட்டத்தின் மெப்பாடி வனக் சரகத்தில் வருகிறது, சில பகுதிகள் கோழிக்கோடு கோட்டதின் தாமரசேரி சரகத்தில் வருகிறது. இவை சாலியார் பள்ளத்தாக்கால் பிரிக்கப்பட்ட தமிழ்நாட்டின் நீலமலைகளுடன் அரைகுறையாக ஓட்டியுள்ளன. வயநாட்டின் பீடபூமி இந்த மலைகளின் கிழக்கு சரிவுகளில் அமைந்துள்ளது மற்றும் படிப்படியாக மைசூர் பீடபூமியுடன் இணைகிறது. கோழிக்கோட்டிலிருந்து 50 கி.மீ தொலைவில் உள்ள அனக்காம்போயில் என்ற சிறிய நகரத்திற்கு அருகிலுள்ள முத்தப்பன்புழாவிலிருந்து இந்த மலைத்தொடர்களுக்கு நடத்தே செல்லலாம். &nbsp; முள்ளப்பன்புழாவிலிருந்து வெள்ளளரிமலைக்கு செல்லும் வழியில் ஆறு கி.மீ. தொலைவில் ஓலிச்சுச்சட்டம் என்ற அருவி உள்ளது. இது &nbsp; திருவம்பாடியிலிருந்து 15 கி.மீ.  தொலைவில் அமைந்துள்ளது.  கேரள போக்குவரத்துக் கழக பேருந்துகள் திருவம்பாடியில் இருந்து அனக்கம்போயில் மற்றும் முத்தப்பன்புழா வரை செல்கின்றன. ஸ்வர்கம் குன்னுவும் இங்கு அமைந்துள்ளது. வெள்ளரிமலை - ஸ்வர்கம் குன்னு - மஸ்தகப்பாரா - ஒலிச்சுச்சட்டம் - மரிப்புழா - முத்தப்பன்புழா மலையேற்றம் வனதுதுறை அனுமதியுடன் மேற்கொள்ளலாம். இப்போது திருவாம்படியில் இருந்து மரிப்புழா வரை சாலை வசதி உள்ளது. 

இது 1200 மீ -2000 மீட்டருக்கு இடையிலான உயரமான மலைகளின் தொகுதி, இதில் உள்ள தாவர, விலங்குகள் நீலகிரி மலைகளை ஒத்திருக்கிறது. 

இந்த மலைப் பகுதியின் மிக உயரமான சிகரம் வவுல் மலை என்று அழைக்கப்படுகிறது. இந்த சிகரம் 7677 அடி  (2339 மீ) உயரம் கொண்டது, இது  மேற்குத் தொடர்ச்சி மலைகளில், நீலகிரி மலையின் வடக்கே உள்ள மிக உயரமான சிகரமாகும்.  

## குறிப்புகள்

## வெளி இணைப்புகள்

* மீண்டும் ஏறுவதன் மூலம் தரவரிசைப்படுத்தப்பட்ட ஆசிய உச்சிகள் பட்டியல் 
* Usandeep.com இல் வெள்ளாரிமாலா மலையேற்றம் 
* Usandeep.com இல் வவுல்மாலா மலையேற்றம் 
* வெள்ளரிமலா மலையேற்றம் 
* http://naturecalling.in/vellarimala-trek/  
* http://naturecalling.in/vavul-mala-trekking/   

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:கோழிக்கோடு மாவட்டத்திலுள்ள சுற்றுலாத் தலங்கள்
பகுப்பு:கேரள மலைகள்
பகுப்பு:கேரள மலை வாழிடங்கள்
எஸ். எம். சீனிவேல்

**எஸ். எம். சீனிவேல்** (S. M. Seenivel)(இறப்பு 25 மே 2016) ஓர் இந்திய அரசியல்வாதி ஆவார். இவர் தமிழ்நாட்டின் 15ஆவது சட்டமன்றத்திற்கு அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்றார். இவர் முன்னதாக இதே தொகுதியில் 2001ஆம் ஆண்டு நடைபெற்ற சட்டமன்றத் தேர்தலிலும் போட்டியிட்டு தமிழ்நாட்டின் 13ஆவது சட்டமன்றத்திற்கு உறுப்பினராத் தேர்ந்தெடுக்கப்பட்டவர் ஆவார்.

சீனிவேல் 2016ஆம் ஆண்டு மே 18ஆம் நாள் இவரது வெற்றி அறிவிக்கப்படும் முன்னதாக பக்கவாத நோய்க்கு ஆளாகி மதுரையில் உள்ள ஒரு மருத்துவமனையில் சேர்க்கப்பட்டார். 2016ஆம் ஆண்டு மே 25ஆம் நாள், சட்டமன்ற உறுப்பினராக பதவி ஏற்கும் நிகழ்விற்கு சில மணி நேரங்கள் முன்னதாக சிகிச்சையின் போதே இறந்தார். ஐந்து ஆண்டுகளுக்கு முன்னதாக மற்றொரு அண்ணா திராவிட முன்னேற்றக் கழக சட்டமன்ற உறுப்பினர் மரியம் பிச்சை பதவியேற்பதற்கு ஒரு நாள் முன்னதாக இறந்து போனார்.

## தனிப்பட்ட வாழ்க்கை
சீனிவேலுக்கு ஒரு மனைவியும், மூன்று மகள்களும் ஒரு மகனும் உள்ளனர்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
கேரள லலித் கலா அகாதமி

**கேரள லலித்கலா அகாதமி என்பது** நுண்கலைகளுக்காக நிறுவப்பட்ட ஒரு தன்னாட்சி அமைப்பு ஆகும். இது 1962 ஆம் ஆண்டில் கலைகளையும், கலை பாரம்பரியத்தை மேம்படுத்துவதற்காக நிறுவப்பட்டது, இது கேரளத்தின் திருச்சூரை மையமாகக் கொண்டது. கேரள லலித் கலா அகாடமியின் புதிதாக நியமிக்கப்பட்ட தலைவராக நேமம் புஷ்பராஜ் உள்ளார். 
[thumb| [கொச்சி|கொச்சியில் உள்ள தர்பார் ஹால் கலை மையம் ]]
கேரள அரசு அகாடமிக்கு நிதியுதவியையும் ஆதரவையும் அளித்தாலும், அகாதமியின் நிர்வாகம் தன்னாட்சி பெற்றதாக வடிவமைக்கப்பட்டுள்ளது. அகாதமியானது ஆண்டுதோறும் சிறந்த கலைப் படைப்புகளை விருதுகள் மூலம் அங்கீகரிக்கிறது. அகாதமியின் நோக்கம் கலாச்சாரம், ஓவியம், வார்ப்புகள், காட்சி கலைகளை மேம்படுத்துவதாகும். 

## மேலும் காண்க
* லலித் கலா அகாதமி 

## குறிப்புகள்

## வெளி இணைப்புகள்

# ஓபன்ஆர்ட் இந்தியா - இந்திய கலைஞர்கள், நுண்கலைகள் மற்றும் கைவினைக் கூட்டமைப்பு. 
பகுப்பு:கேரளக் கலைகள்
பகுப்பு:திருச்சூரில் உள்ள அமைப்புகள்
பால் கிரிகோ

**பால் கிரிகோ** (*Paul Grieco*) என்பவர் மொன்டானா மாநில பல்கலைக்கழகத்தின் கரிம வேதியியலாளர் ஆவர். இவரது ஆராய்ச்சியானது, இயற்கை கரிம மூலக்கூறுகளின் ஒட்டுமொத்த தொகுத்தல் உருவாக்குவாக்கம் மற்றும் வெவ்வேறு கரிம வேதிவினைகளில் கரைப்பான்களின் தாக்கத்தைப் பற்றிய ஆய்விலும் முக்கியப் பங்கு வகிக்கிறது. இவர் 1990 ஆம் ஆண்டில் அமெரிக்க வேதியியல் சமுதாயத்தைச் சார்ந்த ஆர்தர் சி. கோப் புலவர் விருது மற்றும் 1991 ஆம் ஆண்டில் செயற்கை கரிம வேதியியலில் சிறந்த படைப்புக்கான விருது உட்பட பல்வேறு விருதுகளை பெற்றிருக்கிறார். கிரிகோ நீக்குதல் மற்றும் கிரிகோ முக்கூறு ஒடுக்கம் போன்ற வேதிவினைகளில் இவரது பங்களிப்புகள் உள்ளன.

## சான்றுகள்


## வெளி இணைப்புகள்

* Website மொன்டானா மாநில பல்கலைக்கழகம்



பகுப்பு:வாழும் மக்கள்
பகுப்பு:கரிம வேதியியலாளர்கள்
ஜியோவானி பிரின்ஸ்

**ஜியோவானி பிரின்ஸ்** (1992 இல் பிறந்தார்) ஒரு இத்தாலிய கலைஞர், முக்கியமாக வரைதல் மற்றும் வேலைப்பாடு துறையில் தீவிரமாக உள்ளார்.

## சுயசரிதை
பலேர்மோவில் உள்ள அகாடமி ஆஃப் ஃபைன் ஆர்ட்ஸில் படித்தார், அங்கு கிராஃபிக் ஆர்ட்ஸில் பட்டம் பெற்றார். அவரது கலை பாணி ஒரு துடிப்பான மற்றும் பெரும்பாலும் தன்னிச்சையான கிராஃபிக் அடையாளத்தால் வகைப்படுத்தப்படுகிறது, ஆனால் அது அவ்வப்போது சுருக்க மற்றும் முறைசாரா கலையின் கூறுகளையும் நினைவுபடுத்துகிறது.

பகுப்பு:1992 பிறப்புகள்
இராணுவ அதிகாரிகளுக்கான கல்லூரி

**இராணுவ அதிகாரிகள் கல்லூரி ** (**The Defence Services Staff College** (DSSC)  இந்தியாவின் முப்படை அதிகாரிகளின் கூட்டுப் பயிற்சி நிறுவனம் ஆகும்.

இது இந்திய இராணுவம், கடற்படை, விமானப்படை மற்றும்  துணை இராணுவப் படைகளின் தேர்ந்தெடுக்கப்பட்ட அதிகாரிகள் மற்றும் இந்திய ஆட்சிப் பணி மற்றும் நட்பு வெளிநாடுகளில் இருந்து வரும் இராணுவ அதிகாரிகளுக்கு உயர் இராணுவக் கல்வி வழங்குகிறது. 1990 முதல் இக்கல்லூரி பாதுகாப்பு மற்றும் மூலோபாய ஆய்வுகளில் முதுநிலைப் பட்டம், முதுதத்துவமாணி மற்றும் முனைவர் பட்டங்கள் வழங்குவதற்காக,  சென்னை பல்கலைகழகத்துடன் இணைந்துள்ளது.

## வரலாறு
பிரித்தானிய இந்தியாவின் மிகப் பழமையான உயர் இராணுவப் பயிற்சி நிறுவனங்களில் ஒன்றான இது 1905-ஆம் ஆண்டில் பம்பாய் மாகாணம், நாசிக் மாவட்டம், தியோலாலியில் துவக்கப்பட்டது. பின்னர் இக்கல்லூரியை 1907-இல்  பாகிஸ்தான் நாட்டின் குவெட்டா நகரத்திற்கு மாற்றப்பட்டது. இந்திய விடுதலைக்குப் பின்னர் இக்கல்லூரி தமிழ்நாட்டின் நீலகிரி மாவட்டம், வெல்லிங்டன் கண்டோன்மென்ட் பகுதியில் செயல்படுகிறது.

## கட்டளை அதிகாரி
இந்திய இராணுவத்தின் ஒரு லெப்டினன்ட் ஜெனரல் அதிகாரியே இக்கல்லூரியின் கட்டளை அதிகாரி ஆவார்.

## இதனையும் காண்க
* சைனிக் பள்ளிகள்
* இந்திய தேசிய இராணுவக் கல்லூரி, டேராடூன்
* தேசிய பாதுகாப்புக் கல்லூரி - புனே
* தேசிய பாதுகாப்பு அகாதமி - புது தில்லி
* இந்திய தேசியப் பாதுகாப்புப் பல்கலைக்கழகம்
* இந்திய இராணுவ அகாதமி, டேராடூன்

## மேற்கோள்கள்

## வெளி இணைப்புகள்
* இராணுவ அதிகாரிகள் கல்லூரியின் இணையதளம்

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
மகேசுவரி

**மகேசுவரி** (*Maheshwari*) என்பது இந்து மதத்திலுள்ள ஒரு சாதியாகும். இது முதலில் இந்திய மாநிலமான, ராஜஸ்தானில் இருந்து தோன்றியது. இவர்களின் பாரம்பரிய தொழில் வர்த்தகமாகும். இவர்கள் பரந்த பனியா ஆக்கிரமிப்பு அடிப்படையிலான சமூகத்தின் ஒரு பகுதியாக அமைந்துள்ளனர். இதில் கந்தேல்வால்கள், ஆசுவால்கள் மற்றும் அகர்வால்கள் போன்ற சாதிகளும் அடங்கும். ராஜஸ்தானின் பனியாக்கள் பெரும்பாலும் மார்வாரிகள் என்று அழைக்கப்படுகின்றனர். மேலும் அவர்கள் மகாஜன்கள் என்றும் அழைக்கப்படுகின்றனர். இது சமூக உறுப்பினர்கள் விரும்பும் ஒரு சொல்லாகும். ஏனென்றால் பனியா என்பது எதிர்மறையான அர்த்தங்களைக் கொண்டிருக்கலாம். மேலும் அவர்களை அவ்வாறு அழைப்பது குறைந்த சமூக நிலைப்பாட்டைக் குறிக்கிறது. குசராத் மாநிலத்தில் மேக்வார் என்ற ஒரு சமூக மக்கள் உள்ளனர். அவர்கள் சில சமயங்களில் மகேசுவரி என்ற பெயரைப் பயன்படுத்துகின்றனர். ஆனால் இந்த மக்கள் தலித்துகள், பனியாவுடன் தொடர்பில்லாதவர்கள். மேலும், சிவன் மீதான அவர்களின் பக்தியைக் குறிக்க இந்த பெயரை ஏற்றுக்கொள்கிறார்கள்.

## கே. கே. பிர்லா
மகேசுவரி என்ற சொல்லை ஒரு ராஜ்புத் வம்சாவளியினரும் கோருகின்றனர். ஒரு தொழிலதிபரான,  கே.கே. பிர்லாவின், குடும்பம் மகேசுவரி சாதியில் தோன்றியது.  பிர்லா இச்சமூகத்திற்கான ஒரு பாரம்பரிய கதையை கொண்டுள்ளார். இப்போது ராஜஸ்தானில் உள்ள சத்திரிய வர்ணத்தைச் சேர்ந்த 72 குழுக்கள் 8 ஆம் நூற்றாண்டில் வைசிய வர்ணத்தில் உறுப்பினர்களாக இருப்பதற்கு ஆதரவாக தங்கள் பாரம்பரிய பங்கைக் கைவிட முடிவு செய்ததாக இது கூறுகிறது. மகேசுவரன் என்ற சிவனின் மற்றொரு பெயர் மீதான அவர்களின் பக்தியால் இதைச் செய்ய ஊக்கம் பெற்ற அவர்கள், மகேசுவரி என்ற பெயரை ஏற்றுக்கொண்டனர். இதனால் சிறிய, இறுக்கமான மகேசுவரி சமூகத்திற்குள் இருக்கும் 72 தனித்துவமான குடும்ப பாரம்பரியத்தை நிறுவினர்.  

## காம்புகள்
காம்புகள் என்று அழைக்கப்படும் அந்த சமூகத்தில்பாரம்பரியமாக திருமணத்தில் புறமணத்தையும்,  மதத்தில் பெரும்பாலும் வைணவத்தையும் பின்பற்றுகின்றன.

## புராணக்கதை
1923 ஆம் ஆண்டில் சிவகரன் ராம்ரதன் தாரக் என்பவரால் பதிவுசெய்யப்பட்ட ஒரு மாறுபட்ட புராணக்கதை உள்ளது, பின்னர் லாரன்ஸ் பாப் போன்ற நவீன அறிஞர்களால் குறிப்பிடப்படுகிறது. இந்த பதிப்பில், சில முனிவர்களால் செய்யப்படும் ஒரு யாகத்தை சீர்குலைப்பதற்கு ஒரு இளவரசனுக்கு 72 ராஜபுத்திரர்கள் ஆதரவளித்தனர். முனிவர் இவர்கள் கல்லாக மாறும்படி சபித்தார். சிவ பெருமாள் இவர்களை சாபத்திலிருந்து விடுவித்து, அவர்களின் வாழ்க்கையை மீட்டெடுத்தார்.

## வர்த்தகம்
ஆங்கிலேயர்களின் காலனித்துவ வர்த்தகத்தின் வருகை ராஜஸ்தானின் மார்வாரி மக்களை தங்கள் வணிக நலன்களையும் புவியியல் செல்வாக்கையும் விரிவுபடுத்த ஊக்குவித்தது. 19 ஆம் நூற்றாண்டின் முற்பகுதியில் தக்காணப் பீடபூமிக்கு குடிபெயர்ந்த மார்வாரி வணிகர்களில் மகேசுவரிகளும் இருந்தனர். அங்கு அபின் வர்த்தகம் முக்கியமானது; அவர்கள் 1850 வாக்கில் ஐதராபாத் இராச்சியத்தில் வங்கியாளர்களாக இருந்தனர்; மேலும், நூற்றாண்டின் கடைசி காலாண்டில் மும்பையின் பருத்தி வர்த்தகத்தில் ஒரு குறிப்பிடத்தக்க குழுவாக உருவெடுத்தனர்.  20 ஆம் நூற்றாண்டில், பிர்லாக்கள் போன்ற சில மகேசுவரி குடும்பங்கள், தங்கள் பாரம்பரிய தொழில்களில் இருந்து திரட்டப்பட்ட செல்வத்தைப் பயன்படுத்தி முக்கிய தொழிலதிபர்களாகவும், தொழில்முனைவோராகவும் மாறினர்.

## குறிப்புகள்

## மேற்கோள்கள்

## மேலும் படிக்க
* 
* 

பகுப்பு:இராசத்தான் மாநில சாதிகள்
பைரவேஸ்வரர் கோயில், சோழபுரம்

**பைரவேஸ்வரர் கோயில்**,  இந்தியாவின் தமிழ்நாட்டில் சோழபுரத்தில் அமைந்துள்ள சிவன் கோயில்களில் ஒன்றாகும்.  

## அமைவிடம்
இக்கோயில் கும்பகோணம்-சென்னை நெடுஞ்சாலையில் 13 கிமீ. தொலைவில் உள்ள சோழபுரத்தில் அமைந்துள்ளது. சோழபுரம் முன்னர் பைரவபுரம் என்றழைக்கப்பட்டது. 

## அமைப்பு
பழமை வாய்ந்த சோழர் காலக் கோயிலான இக்கோயிலுக்கு முகப்பு எதுவும் இல்லை. உள்ளே முகப்பு மண்டபத்தின் அடித்தளம் மட்டுமே உள்ளது. கருவறை வாயிலின் இரு புறமும் விநாயகர் உள்ளனர். அருகில் முருகன் உள்ளார். இறைவி தெற்கு நோக்கிய நிலையில் உள்ளார். 

## மூலவர்
இத்தலம் பைரவர், சிவனாகத் தோன்றிய தலம் என்ற பெருமையுடையது. இக்கோயிலின் மூலவர் பைரவேஸ்வரர் என்றழைக்கப்படுகிறார். லிங்கத் திருமேனியாக உள்ள மூலவர் நான்கடி உயரமுள்ள ஆவுடையார் மீது இரண்டடி உயரமுள்ள பாணத்துடன் உள்ளார். இத்தலம் 64 பைரவ வடிவங்களும் தோன்றிய தலமென்றும், பைரவேஸ்வரர் ஆதிமூலம் என்றும் கூறுவர். அம்மன் சன்னதியில் ஒரு பீடத்தில் அம்மனின் திருமுகம் மட்டும் காணப்படுகிறது. இக்கோயிலில் அஷ்ட புஜ பைரவர் உள்ளார். இங்கு 64 பீடங்கள் உள்ளன. இந்த 64 பீடங்களிலும் 64 பைரவர்களும் அமர்ந்து பூசையும், தியானமும் செய்வதாக நம்பப்படுகிறது. 

## பிற தெய்வங்கள்
இக்கோயிலில் அர்த்தநாரீசுவரர், அஷ்டபுஜ துர்க்கை, தட்சிணாமூர்த்தி, கங்காளர், கல்யாணசுந்தரர் ஆகியோர் உள்ளனர். 

## பூசை
அஷ்டமி திதியில் மூலவருக்கு மஞ்சட்பொடி, மாப்பொடி, எலுமிச்சம்பழம், நார்த்தம்பழம், பால் ஆகியவற்றால் அபிஷேகம் செய்யப்படுகிறது. சனிக்கிழமை வழிபாடு இங்கு சிறப்பாக நடைபெறுகிறது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
கிரான் தோக்கியோ

**கிரான் தோக்கியோ** *(GranTokyo)* என்பது சப்பான் நாட்டின் தோக்கியோ நகரத்திலுள்ள  மருனோயுச்சி என்ற வர்த்தக மாவட்டத்தில் அமைந்துள்ள ஒரு வானளாவிய கட்டிடமாகும். 205 மீட்டர் உயரமுள்ள இக்கோபுரத்தின் கட்டுமானம் 2007 ஆம் ஆண்டு நிறைவடைந்தது. கட்டிடத்தின் முதல் பதினான்கு தளங்கள் தாய்மரு பல்பொருள் அங்காடியால்  ஆக்கிரமிக்கப்பட்டுள்ளன. 
## மேற்கோள்கள்

## புற இணைப்புகள்

*North Tower official site (Japanese)
*South Tower official site (Japanese)

பகுப்பு:சப்பான்
பகுப்பு:சப்பானியக் கட்டிடக்கலை
ம. கி. சந்திரசேகரன்

**மரோலி கிருஷ்ணையா சந்திரசேகரன்** (*Maroli Krishnayya Chandrashekaran*; செப்டெம்பர் 4, 1937 – சூலை 2, 2009) சேகர் என்றும் எம்.கே.சி என்றும் அறியப்பட்ட இந்திய விலங்கியலாளர் ஆவார். இவர் இந்தியாவில் காலவுயிரியல் எனும் அறிவியல் படிப்பிற்கான அடித்தளமிட்டவர் ஆவார். பெங்களூரில் உள்ள இந்திய அறிவியல் கழகத்தின் மதிப்புமிகு உறுப்பினராகவும், மூன்றாம் உலக நாடுகளின் அறிவியல் அமைப்பின் உறுப்பினராகவும் செயல்பட்டுள்ளார். அறிவியல் தொழில்நுட்பத்துறையின் உயரிய விருதான சாந்தி ஸ்வரூப் பட்நாகர் விருதினை 1979 ஆம் ஆண்டு பெற்றார்.

தமிழ்நாட்டில் சேலம் மாவட்டத்தில் பிறந்த இவர், சென்னை மாநிலக் கல்லூரியில் இளநிலை அறிவியல் மற்றும் முதுநிலை அறிவியல் பட்டங்களை விலங்கியலில் பெற்றார். சென்னைப் பல்கலைக்கழகத்தில் முனைவர் பட்டத்தினை விலங்கியலில் பெற்றார். உயிரிஅறிவியல் சஞ்சிகையின் தொகுப்பாசிரியராக 1991 முதல் 1997 வரையும், இரெசொனன்ஸ்: அறிவியல் கல்வி சஞ்சிகையின் தொகுப்பாசிரியராக 2003 முதல் 2005 வரை பணியாற்றினார்.

## மேற்கோள்கள்

பகுப்பு:1937 பிறப்புகள்
பகுப்பு:2009 இறப்புகள்
பகுப்பு:சேலம் மாவட்ட மக்கள்
பகுப்பு:விலங்கின நடத்தையியலாளர்கள்
பகுப்பு:இந்திய விலங்கியலாளர்கள்
பகுப்பு:தமிழக அறிவியலாளர்கள்
பகுப்பு:தமிழ் உயிரியலாளர்கள்
பகுப்பு:இந்திய உயிரியலாளர்கள்
பகுப்பு:மாநிலக் கல்லூரி மேனாள் மாணவர்கள்
சியார்ச்சு பிளாய்டு

**சியார்ச்சு பெரி பிளாய்டு சூனியர்** (அக்டோபர் 14, 1973 - மே 25, 2020) ஓர் ஆப்பிரிக்க - அமெரிக்கர். மினியாபோலிசில் ஒரு மளிகை கடையில் கள்ளப்பணத்தை பயன்படுத்தியதாக குற்றம் சாட்டப்பட்டு காவல்துறையால் கைது செய்யப்படும்போது கொல்லப்பட்டவர்.

## தொடக்கக்கால வாழ்க்கையும் கல்வியும்
பிளாய்டு அக்டோபர் 14, 1973 அன்று வட கரோலினாவின் ஃபாயெட்டெவில்வில் சியார்ச்சு பெரி அவர்களுக்கும் இலார்சீனியா "சிசி" சோன்சு பிளாய்டு ஆகியோருக்குப் மகனாகப் பிறந்தார். இவருக்கு நான்கு உடன்பிறப்புகள் இருந்தனர். பள்ளி மற்றும் கல்லூரி காலகட்டத்தில் டெக்சாஸ் அணிக்காக கால்பந்து மற்றும் கூடைப்பந்து விளையாட்டு போட்டிகளில் கலந்துக்கொண்டு விளையாடியுள்ளார்.

இப்பாப்பு இசை கலைஞராகவும், மத வழிகாட்டியாகவும் இருந்துள்ளார். 1997-2005க்கும் இடையிலான ஆண்டுகளில் எட்டு குற்ற செயலுக்காக தண்டனை பெற்றிருந்தார். பின்னர் 2007 ஆம் ஆண்டு ஒரு கொள்ளை சம்பவத்திற்காக நான்கு ஆண்டுகள் சிறைத்தண்டனை அனுபவித்தார்.

2014இல் தெக்குசாசில் இருந்து மினியாபோலிசுக்கு  இடம்பெயர்ந்தார். அங்கு கனரக வாகன ஓட்டியாகவும், கேளிக்கை அரங்கின் கவலராகவும் வேலை செய்து வந்தார். 2020இல் ஏற்பட்ட கொரோனா தொற்றுநோய் கட்டுபடுத்துதல் காரணமாக அறிவிக்கப்பட ஊரடங்கினால் தனது வேலையை இழந்தார்.

## இறப்பு
மே 25, 2020 அன்று, மினியாபோலிசின் பவுடராரன் பூங்காவில் உள்ள ஒரு மளிகை கடையில் $ 20 மதிப்பிலான கள்ளப்பணத்தை பயன்ப்படுத்தியதாக குற்றம் சாட்டப்பட்டு  கடையின் உரிமையாளர் காவல்துறைக்கு அழைப்பு விடுத்தார். சம்பவ இடத்திற்கு வந்த காவல்துறையினர் பிளாய்டிற்கு கைவிலங்கிட்டு கைது செய்தனர்.

கைது செய்த வெள்ளையின காவல்துறை அதிகாரி பிளாய்டை வீதியில் கீழே தள்ளிவிட்டு அவரின் கழுத்தில் முழங்காலை வைத்து அழுத்தினர். சுமார் எட்டு நிமிடங்கள் தொடார்ந்து பிளாய்டின் கழுத்தில் வெள்ளையின காவல்துறை அதிகாரி முழங்காலை வைத்து அழுத்திக்கொண்டு இருந்தார்.

கழுத்தில் உண்டாகிய அழுத்தத்தினால் கடைசி இரண்டு நிமிடத்தில் எந்தவொரு அசைவின்றி வீதியில் கிடந்தார். பிளாய்டின் இந்த நிலைமையை கண்ட அதிகாரிகள் மருத்துவ உதவிக்கு அழைப்பு விடுத்தனர். இருந்தும் மருத்துவ உதவிகள் வரும்வரை அந்த வெள்ளையின காவல்துறை அதிகாரி பிளாய்டின் கழுத்தில் வைத்த முழங்காலை எடுக்கவில்லை. மருத்துவ பரிசோதனைக்கு பிறகு பிளாய்ட் இறந்ததாக அறிவிக்கப்பட்டார்.

பிரேத பரிசோதனை அறிக்கையில்  பிளாய்டின் மரணத்திற்கு காரணமாக காவல்துறை அதிகாரி அவரின் கழுத்தில் முழங்காலை வைத்து அழுத்தத்தினால் தான் என்பது அறிவிக்கபட்டது.

## போராட்டம்
பிளாய்டின் மரணத்திற்குப் பிறகு, கறுப்பின மக்கள் வெள்ளையின காவல்துறை அதிகாரிகளுக்கு எதிராக போராட்டத்தில் ஈடுப்பட்டனர். இந்த போராட்டம் மினியாபோலிஸில் தொடங்கி 50 அமெரிக்க மாநிலங்கள் மற்றும் சர்வதேச அளவில் நகரங்களில் வளர்ந்தன.
## குறிப்புகள்

பகுப்பு:2020 இறப்புகள்
பகுப்பு:1973 பிறப்புகள்
பகுப்பு:Webarchive template wayback links
பகுப்பு:ஆபிரிக்க அமெரிக்கர்கள்
நிதிக் கணக்கீடு

**நிதிக் கணக்கியல்** (*Financial accounting*) கணக்கியல்) என்பது ஒரு வணிகத்துடன் தொடர்புடைய நிதி பரிவர்த்தனைகளின் சுருக்கம், பகுப்பாய்வு மற்றும் அறிக்கையிடலுடன் தொடர்புடைய கணக்கியல் துறையாகும்.  பொது பயன்பாட்டிற்கு கிடைக்கக்கூடிய நிதிநிலை அறிக்கைகளை தயாரிப்பதும்   இதில் அடங்கும். பங்குதாரர்கள், வினியோகிப்பாளர்கள்,   வங்கிகள், ஊழியர்கள், அரசு நிறுவனங்கள், வணிக உரிமையாளர்கள் மற்றும் பிற பங்குதாரர்கள் முடிவெடுக்கும் நோக்கங்களுக்காக இத்தகைய தகவல்களைப் பெற ஆர்வமுள்ளவர்களுக்கு எடுத்துக்காட்டுகளாகும்.

பொது ஏற்புள கணக்குவைப்பு நெறிமுறைகள்(GAAP) என்பது பயன்படுத்தப்படும் நிதிக் கணக்கியலுக்கான வழிகாட்டுதல்களின் நிலையான  கட்டமைப்பாகும். பதிவுசெய்தல், சுருக்கமாக நிதிநிலை அறிக்கைகளைத் தயாரிப்பது, கணக்காளர்கள் பின்பற்றும் தரநிலைகள், மரபுகள், விதிகள்  முதலியவை இதில் அடங்கும். நிறுவனத்திற்கு வெளியே உள்ளவர்களுக்கும் அல்லது நிறுவனத்தின் அன்றாட இயக்கத்தில் ஈடுபடாதவர்களுக்கும் கணக்கியல் தகவல்களைத் தயாரிக்க   பயன்படுத்தப்படுகிறது. இது போன்று நிர்வாக கணக்கீடு வணிகத்தை நிர்வகிப்பதற்கான முடிவுகளை  மேலாளர்களுக்கு எடுக்க  உதவ கணக்கியல் தகவலை வழங்குகிறது.
## அடிப்படை பண்புகள்

### பொருத்தம்

இங்குப் பொருத்தம் என்பது அதன் பயனர்களின் முடிவைப் பாதிக்கும் நிதித் தகவலின் திறன். நிதி அறிக்கைகளின் அடிப்படையில்  பயனர்களின் பொருளாதார முடிவுகளைத் தகவல்களின்  புறக்கணிப்பு அல்லது  தகவல்களைத் தவறாக மதிப்பிடுவது முதலியவை பொருளாகக் கருதப்படுகிறது. எந்த ஒரு தகவலும் புறக்கணிக்கப் பட்டதாகவோ அல்லது தவறானதாகவோ  இருத்தல் கூடாது.

### சரியான தகவல்கள்
பரிவர்த்தனைகளின் உண்மையான தகவல்கள் சரியாகக் கணக்கிடப்பட்டு நிதிநிலை அறிக்கைகளில் தெரிவிக்கப்பட வேண்டும். நடைபெற்ற  பரிவர்த்தனையில். சொற்களும் பணமதிப்பீடும் ஒன்றோடு ஒன்று தொடர்பு உடையவையாய் இருத்தல் வேண்டும்.  ஒருபோதும் பொருத்தம் இல்லாது தகவல்கள் இருத்தல் கூடாது.

## அடிப்படை தர மேம்பாடு
### சரி பார்ப்பு
அனைத்து பரிவர்த்தனைகளிலும் கட்டாயம் அது சார்ந்த ஆவணம் இடம் பெற்று இருக்க வேண்டும். இது இந்தக் கணக்கீடிற்கு மட்டுமல்ல அனைத்து கணக்கீடுகளுக்கும் பொருந்தும். இவ்வாறு அனைத்துப் பரிவர்த்தனைகளிலும் தகுந்த ஆவணங்கள் இடம்பெற்று இருப்பதால் எந்த நேரத்திலும் சரிபார்த்துக் கொள்ளலாம்.
### புரிந்துகொள்ளும் வகையில் இருத்தல்
அனைத்துப் பரிவர்த்தனை சார்ந்த தகவல்களும் கணக்கியல் தகவல்களும் எளிதில் அந்தத் தகவலையோ பரிவர்த்தனையையோ   சரிபார்ப்புச் செய்பவருக்குப் புரியும் வகையில் இடம் பெற்று இருக்க வேண்டும்.
### கால அளவு
கணக்கீட்டுத் தகவல்களைப் பயன்படுத்துவோருக்கு அவர் முடிவு எடுக்கும் முன்பே காண்பிக்கப்பட்டு இருக்க வேண்டும்.
## மேற்கோள்கள்

# நிதிக் கணக்கீடு - ஆங்கிலம
பகுப்பு:நிதி
பகுப்பு:பொருளாதாரம்
இராபர்ட் கோலெட்

**இராபர்ட் கோலெட்** (*Robert Collett*; திசம்பர், 2, 1842 - சனவரி, 27, 1913) நார்வேயைச் சார்ந்த விலங்கியலாளர் ஆவார். கோலெட் ஓஸ்லோ பல்கலைக்கழகத்தில் உள்ள அருங்காட்சியகத்தின் இயக்குநராகவும் காப்பாளராகவும் பணியாற்றினார்.

இவர் நார்வே நாட்டின் தற்பொழுது ஓஸ்லோ எனப்படும் கிறிஸ்டியானா நகரில் பிறந்தார். பேராசிரியர் பீட்டர் ஜோனாஸ் கோலெட் (1813-51), காமிலா கோலெட்டின் (1813-95) தம்பதியரின் மூத்த மகனாவார். இவரது தாய்வழி மாமா ஜோஜப் பெர்னாட்ஸ் வெர்ஜிலாண்ட் மற்றும் ஹென்றிக் வெர்ஜிலாண்ட் ஆவார்கள். இவரது தந்தைவழி மாமா பீட்டர் செவரின் ஸ்டீன்ஸ்டரப் ஆவார். ராபர்ட் கோலெட்டுடன் உடன் பிறந்தவர்கள்  மூவர். அவர்களுள் ஒருவர் எழுத்தாளரும், வரலாற்று ஆய்வாளருமான அல்ப் கோலெட் ஆவார். கோலெட் திருமணமாகாதவராகத் தனது அறிவியல் பணியினைத் தொடர்ந்தார்.

லில்லிஹெமரில் உள்ள இலத்தின் பள்ளியில் கல்வியினைத் தொடர்ந்தார். இவர் ஒஸ்லோ பல்கலைக்கழகத்தின் முதல் மாணவராவார். 1864 முதல் விலங்கியல் அருங்காட்சியகக் காப்பாளராக பணியாற்றினார். 1982ல் அதன் இயக்குநராகவும், பேராசிரியராகவும் பதவி உயர்வு பெற்றார். இவரது ஆய்வின் சிறப்புப் பிரிவு முதுகெலும்பு உள்ள விலங்குகள், குறிப்பாக மீன்கள் ஆகும். இவர் சிலந்தி, மீன்கள் உள்ளிட்ட பல புதிய விலங்கள் குறித்து விவரித்துள்ளார். 

இவர் நார்வே நாட்டு பாலூட்டிகள் குறித்து எழுதிய புத்தகமான 'நோர்ஜஸ் பட்டேடிர்', ஒரு சிறந்த நூலாகக் கருதப்படுகிறது. விலங்கு முழுமைத்தொகுதியில் ஏற்படும் ஏற்றத்தாழ்வுகள் குறித்து ஆய்வு செய்ய சார்லஸ் எல்டனைத் தூண்டிய நூலாக இது விளங்குகிறது. சிறிய கொறிவிலங்கான லெமிங்கில் இயற்கைச் சமநிலைக் கோட்பாட்டினை விவாதத்திற்கு உள்ளாக்கச் செய்தது.

டீனோட்டஸ் கோலெட்டி, சூடெசிஸ் கோலெட்டி எனும் இரண்டு ஊர்வன இவரை போற்றும் விதமாகப் பெயரிடப்பட்டுள்ளன.

## மேற்கோள்கள்

## வெளி இணைப்புகள்
*Norwegian Biographical Dictionary (in Norwegian)

பகுப்பு:1842 பிறப்புகள்
பகுப்பு:1913 இறப்புகள்
பகுப்பு:நார்வே விலங்கியலாளர்கள்
பகுப்பு:மீனியலாளர்கள்
ஈதைனைல்

கரிம வேதியியலில், **ஈதைனைல்** (ethynyl) என்பது,

* ஒரு **ஈதைனைல்** (HC≡C–) தொகுதியாகும். இது அசிடைலீனிக் (அசிடைலீன்) தொகுதியைச் சேர்ந்ததாகும். IUPAC வேதிப் பெயரிடும் முறையின் படி, இந்த மூலக்கூறின் பெயரை எழுதும் போது -ஐன் என்று முடிவுற வேண்டும். சில நேரங்களில், இந்த முலக்கூற்றை ஈதீனைல் என்றும் குறிப்பிடலாம். ஆல்க்கைன் பக்கத்தைப் பார்க்கவும்.
* இந்த **ஈதைனைல்** இயங்குரிபு (HC≡C·) ஆனது, உடுக்களிடையே ஊடகத்தில் காணப்படும் ஒரு மூலக்கூறாகும். மேலும் வேதி வினையின் போது, மாறும் தன்மையுடைய நிலையற்ற மூலக்கூறாக செயல்படுகிறது.
* அசிடைலைடு எனும் கார்பன் எதிர்மின் அயனி (**HC≡C<sup>−</sup>**) ஆகவும், ஈதைனைல் செயல்படுகிறது.

## மேலும் பார்க்க

* ஆல்க்கைன்

பகுப்பு:ஆல்க்கைன்கள்
அகர்வால்

**அகர்வால்** (Agrawal) என்பவர்கள் வடக்கு, மத்திய மற்றும் மேற்கு இந்தியா முழுவதும் காணப்படும் இந்து மற்றும் சைண சமூகமாகும். முக்கியமாக ராஜஸ்தான், அரியானா, பஞ்சாப், சண்டிகர், இமாச்சலப் பிரதேசம், உத்தரகண்ட், தில்லி, சத்தீசுகர், குசராத்து மற்றும் உத்தரப் பிரதேசம் போன்ற மாநிலங்களில் காணப்படுகின்றனர்.   1947 இல் இந்தியா பிரிக்கப்படுவதற்கு முன்னர், இச்சமூகத்தினர் நவீன  பாக்கித்தானின் பஞ்சாப் மாகாணத்திலும் காணப்பட்டனர்.  இந்தியாவில் மொத்த அகர்வால் மக்கள் தொகை சுமார் 10-15 மில்லியனாக இருக்கும் என்று மதிப்பிடப்பட்டுள்ளது. இதனால் அவர்கள் இந்திய மக்கள் தொகையில் 1% ஆக உள்ளனர் .  மகேசுவரி மற்றும் ஆசுவால் போன்ற பிற வணிக சமூகங்களை உள்ளடக்கிய பெரிய வர்த்தக சமூகத்தில் அகர்வால்கள் முன்னணியில் உள்ளனர் . 

இச்சமூகத்தின் உறுப்பினர்கள் தங்கள் வணிகத் திறன்களுக்காக அறியப்பட்டவர்கள். மேலும், பல ஆண்டுகளாக இந்தியாவில் செல்வாக்கு மிக்கவர்களாகவும் வளமானவர்களாகவும் உள்ளனர். 2016 ஆம் ஆண்டில், இந்தியாவின் தேசிய பங்கு சந்தையில் பட்டியலிடப்பட்ட நிறுவனங்களின் இயக்குநர்களின் பொதுவான குடும்பப்பெயர்யர்களில் அகர்வால் (மற்றும் அதன் மாறுபாடுகள்) முதல் இடத்தில் உள்ளது. இரண்டாவது பொதுவான குடும்பப்பெயர் குப்தா.  நவீன தொழில்நுட்ப மற்றும் இணையவழி நிறுவனங்களில் கூட அவை தொடர்ந்து ஆதிக்கம் செலுத்துகின்றன. இந்தியாவில் இ-காமர்ஸ் நிறுவனங்களுக்கான ஒவ்வொரு 100 நிதிகளுக்கும் 40 பேர் ஒரு அகர்வால் நிறுவிய நிறுவனங்களுக்குச் சென்றதாக 2013 ஆம் ஆண்டில் தெரிவிக்கப்பட்டது.  இந்தியாவில் இருந்து 10 பில்லியன் டாலர் மதிப்பீட்டைத் தாண்டிய மொத்தம் நான்கு *ஸ்டார்டப்* நிறுவனக்களில், *பேடிஎம்* என்பதைத் தவிர மற்ற அனைத்தும் அகர்வால்களால் நிறுவப்பட்டது. குறிப்பிடத்தக்க வகையில், பல அகர்வால்கள் தங்கள் கோத்திரங்களை (அல்லது அந்தந்த கோத்திரங்களின் கீழ் வரும் குடும்பப் பெயர்களை) தங்கள் குடும்பப் பெயர்களாகப் பயன்படுத்துகின்றனர். 

## புராணக்கதை
புராணங்களின்படி, சூரிய வம்சத்தின் மன்னர் அக்ராசனிடமிருந்து தாங்கள் வந்ததாக அகர்வால்கள் கூறுகின்றனர்.  உண்மையில், அகர்வால் என்றால் "அக்ராசனின் குழந்தைகள்" அல்லது "அக்ரோகா மக்கள்" என்பதாகும். அரியானாவின் ஹிசார் அருகே பண்டைய குருதேசம், பாஞ்சாலம் போன்றவற்றை அக்ராசன் நிறுவியதாகக் கூறப்படுகிறது.  

## மேற்கோள்கள்

## மேலும் படிக்க
*

பகுப்பு:ஹிசார் மாவட்ட நபர்கள்
நிர்வாகப் பொருளியல்

**நிர்வாகப் பொருளியல்** (*Managerial Economics*) என்பது ஒரு வணிகத்தில் நடைமுறை சிக்கல்களைத் தீர்க்க பயன்படும் பொருளாதாரக் கருத்துகள், கோட்பாடுகள், கருவிகள், வழிமுறைகள் முதலியவற்றுடன் தொடர்புடையது. வேறு ஒரு முறையில் இந்தப் பொருளாதாரத்தைப் பொருளியல் கோட்பாடு மற்றும் நிர்வாகக் கோட்பாட்டின் கலவையாகும் எனலாம். இது முடிவெடுப்பதில் மேலாளருக்கு உதவுகிறது.மேலும் செய்முறைக்கும் கோட்பாட்டிற்கும் இடையிலான இணைப்பாக செயல்படுகிறது. இது சில நேரங்களில் வணிகவியல் பொருளாதாரம் என்றும் குறிப்பிடப்படுகிறது. மேலும் இது பொருளியலின் ஒரு கிளையாகவும் விளங்குகிறது. இது வணிகங்களில் முடிவு எடுக்கும் முறைகளுக்கு குறும்பொருளியல் பகுப்பாய்வைப் பயன்படுத்துகிறது. எனவே, இது நடைமுறையில் பொருளாதாரக் கோட்பாட்டையும் பொருளாதாரத்தையும் இணைக்கிறது.

பின்னடைவு பகுப்பாய்வு, நுண்கணிதம் போன்ற அளவுசார் உத்திகளை இது பெரிதும் பயன்படுத்துகிறது.

## வாய்ப்பளவு
ஒரு நிர்வாகச் சிக்கலுக்கு நடவடிக்கை எடுப்பதைப் பெரிதும் அதிகப்படியாகப் பரிந்துரைப்பதால் நிர்வாகப் பொருளாதாரம் பரிந்துரைக்கப்படுகிறது. 

உற்பத்தி, கணக்குகள், விற்பனை போன்ற ஒரு நிறுவனத்தில் பல்வேறு துறைகளின் பிரச்சினைகளுக்கு நிர்வாகப் பொருளாதாரம் பதில்களைக் கூறும் ஆற்றல் கொண்டது.

மேலும் இது நிர்வாகி முடிவெடுப்பதில் பெரிதும் உதவும். 

### ​​செயல்பாட்டுச் சிக்கல்கள்
*தேவை சார்ந்த முடிவுகள்
*உற்பத்தி சார்ந்த முடிவுகள்
*விலைக் கோட்பாடு
*அனைத்து மனித பொருளாதார நடவடிக்கைகளும்

### சுற்றுச்சூழல் பிரச்சினைகள்
*உள்நாட்டு வணிகம் / சர்வதேசச் சூழலின் இயல்பு  
*அரசாங்கக் கொள்கை, சமுதாய விலையின் தன்மை மற்றும் தாக்கம்.

மேல் கூறப்பெற்று இருக்கும் அனைத்து விடயங்களிலும் நிர்வாகப் பொருளாதாரம் பெரிதும் உதவுகிறது.

## தேவை சார்ந்த முடிவுகள்:
தேவை என்பது வாடிக்கையாளர்கள் ஒரு பொருளை வாங்க விருப்பம் கொள்ளுதல் மற்றும் அதனைப் பெற தகுதி உடையவராய் இருத்தல். இது ஒரு பொருளின் சந்தை அளவை வரையறுக்கிறது. வாடிக்கையாளரின் தேவை ஒரு நிறுவனத்தின் வருவாய், இலாபங்கள் மற்றும் அதன் ஊழியர்களின் வருமானம் அதைச் சார்ந்து இருப்பதால் தேவைக்கான பகுப்பாய்வு முக்கியமானது.   
 
## மேற்கோள்கள்

## வெளி இணைப்புகள்
* https://web.archive.org/web/20111112021324/http://www.edushareonline.in/Management/eco%20new.pdf
* http://www.swlearning.com/economics/hirschey/managerial_econ/chap01.pdf

பகுப்பு:மேலாண்மை
பகுப்பு:வணிகவியல் பொருளாதாரம்
பகுப்பு:பொருளியல்
அகாசாகா பிசு கோபுரம்

**அகாசாகா பிசு கோபுரம்** (GranTokyo) என்பது சப்பான் நாட்டின் தோக்கியோ நகரத்திலுள்ள  அகாசாகா என்ற வர்த்தக மாவட்டத்தில் அமைந்துள்ள ஒரு வானளாவிய கட்டிடமாகும். அகாசா 5-நகர மாவட்டத் தோக்கியோ ஒலிபரப்பு நிறுவனத் திட்டம் என்பதால் இந்த வர்த்தக வளாகம் மீவுயரத்திற்கு உயர்ந்தது. தோக்கியோ ஒலிபரப்பு மையம், அகாசாகா இசை அரங்கம், அகாசாகா ஏசிடி திரையரங்கு போன்றவையும் இவ்வானளாவியில் இடம்பெற்றுள்ளன. 
## மேற்கோள்கள்

பகுப்பு:சப்பான்
பகுப்பு:சப்பானியக் கட்டிடக்கலை
அனேகாசாகி மின் நிலையம்

**அனேகாசாகி மின் நிலையம்** *(Anegasaki Power Station)* சப்பான் நாட்டின் சிபா நிர்வாக மாவட்டத்திலுள்ள இச்சிகாரா நகரத்தில் அமைந்துள்ள ஒரு பெரிய மின் நிலையமாகும். இந்த மின் நிலையம் 3,600 மெகாவாட் மின் திறன் உருவாக்கும் வசதியைக் கொண்டது. 600 மெகாவாட் என மதிப்பிடப்பட்ட ஆறு விசையாழிகளால் மின்சாரம் இங்கு உருவாக்கப்படுகிறது.  இவை பின்வரும் வகையான எரிபொருள்களைப் பயன்படுத்துகின்றன.

* அலகு 1: இயற்கை எரிவாயு, எரிபொருள் எண்ணெய், கச்சா எண்ணெய்
* அலகு 2: இயற்கை எரிவாயு, எரிபொருள் எண்ணெய், கச்சா எண்ணெய்
* அலகு 3: இயற்கை எரிவாயு, எரிபொருள் எண்ணெய், கச்சா எண்ணெய், நீர்ம பெட்ரோலியம் வாயு
* அலகு 4: இயற்கை எரிவாயு, எரிபொருள் எண்ணெய், கச்சா எண்ணெய், நீர்ம பெட்ரோலியம் வாயு 
* அலகு 5: இயற்கை எரிவாயு, நீர்ம பெட்ரோலியம் வாயு 
* அலகு 6: இயற்கை எரிவாயு, நீர்ம பெட்ரோலியம் வாயு 

## மேற்கோள்கள்

பகுப்பு:சப்பான்
பகுப்பு:சப்பானியக் கட்டிடக்கலை
திருவருள் காளீசுவரர் சுப்பிரமணியசுவாமி கோயில், மலையக்கோயில்

**திருவருள் காளீசுவரர் சுப்பிரமணியசுவாமி கோயில்**,  தமிழ்நாட்டில் புதுக்கோட்டை மாவட்டத்தில், புதுக்கோட்டை-பொன்னமராவதி சாலையில், நற்சாந்துபட்டி கிராமத்திலிருந்து 2 கி.மீ. தொலைவில் மலையக்கோயில் என்னுமிடத்தில் மலையில் அமைந்துள்ள சிவன் மற்றும் முருகன் கோயிலாகும். புதுக்கோட்டையில் இருந்து மலையக்கோவிலுக்கு நேரடியாக நகரப் பேருந்து வசதி உள்ளது.

## அமைப்பு
மலையக்கோயில் முன்னர் ‘ஒருக்கொம்பு மலை’, ‘குறிஞ்சி கொத்த நாவல் குறிச்சி’, ‘திருநாவலங்கிரி’, ‘திருவோதிக்கால்’ என்ற பெயர்களால் அழைக்கப்பட்டது.ஏறுவதற்கும் இறங்குவதற்கும் சாரப்பாதை, படிவெட்டுப்பாதை என்ற இருவேறு பாதைகள் உள்ளன.  மலையின் கீழுள்ள கோயில் ‘கீழ்க்கோயில்’ என்றும், மலையின் மீதுள்ள கோயில் ‘மேல்கோயில்’ என்றும் அழைக்கப்படுகிறது. மலையின் அடிவாரத்தில் கிழக்கில் ஒரு குடவரைக் கோயிலும், தெற்கில் ஒரு குடவரைக் கோயில்களும், ஆக இரண்டு குடவரைக் கோயில்கள் உள்ளன. கிழக்குக் குடவரைக் கோயிலில் ஒரு கருவறையும் அதன் நடுவில் லிங்கமும் மலைப்பாறையில் செதுக்கப்பட்டுள்ளது. அதன் எதிரில் கிழக்கு நோக்கிய நிலையில் வலம்புரி விநாயகர் உள்ளார். இது கி.பி.2ஆம் நூற்றாண்டில் கட்டப்பெற்ற குடவரைக்கோயில் ஆகும். 

## மலையடிவாரத்தில் சிவன்
மலையின் அடிவாரத்தில் சிவபெருமான், அம்மன், வலம்புரி நாயகர் ஆகியோர் உள்ளனர்.அங்குள்ள இறைவன் திருவருள் காளீசுவரர் ஆவார். இறைவி தர்மசம்வர்த்தினி ஆவார். இறைவனை திருவேங்கை கனலீசுபவர், மலையலிங்கம் என்றும் அழைப்பர். இறைவியை தம்பிராட்டி, அறம்வளர்த்தநாயகி என்றும் அழைப்பர்.

## மலை மீது முருகன்
மலை மேல் சுப்பிரமணியசுவாமி உள்ளார். அருகில் ஜடாமுனீசுவரர் சன்னதி உள்ளது. மலையேறியதும்  அங்கு அர்த்தமண்டபத்தில் விநாயகர், உற்சவராக முருகப்பெருமான் ஆகியோர் உள்ளனர். கருவறையில் வள்ளி, தெய்வானையுடன் சுப்பிரமணிய சுவாமியாக முருகன் உள்ளார். தென் புறத்தில் இடும்பர் சன்னதி உள்ளது. முருகன் சன்னதிக்கு அருகில் உள்ள சுனையை சரவணப்பொய்கை என்றழைக்கின்றனர்.

## திறந்திருக்கும் நேரம்
காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும். பௌர்ணமியின்போது பக்தர்கள் கிரிவலம் வருகின்றனர். தைப்பூசத் திருவிழா இங்கு சிறப்பாகக் கொண்டாடப்படுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பகுப்பு:புதுக்கோட்டை மாவட்டத்திலுள்ள முருகன் கோயில்கள்